da en fr da he hbs_lat en da da en da da da da da da da sv da da da da da da da da da en en da en en en da en da da da da en sv da en da en da en da sl da en sv en da en da en en en en en da en da sv da da en da en da en da en da da en da en da en da da en da da da en da is en da da ro en da en da en da en da nb da en fi sv da da en da nb sv da da en da hu da en da en da en da en en en da en da en da nb da en da da en da da eo da en da da da da da da oc en da da da da en da en da en da en da en lv en da en da en da en nb da en da en da en da en da da en da en da nb da en da en da en da en da en da nb da it en en da en da da nb sv da sv az da en en
Cremet karamel af kondenseret mælk - Cute CarbsCute Carbs
2. maj 2013 in ♥ Søde spots
Kondenseret mælk kan virkelig bruges til mange skønne søde sager bl.a. en omgang lækker iskaffe eller en god lakridsis. Men også til en fantastisk skøn og cremet karamel, som er overraskende nem at lave. Jeg har længe haft planer om at forvandle den flydende kondenserede mælk til en fløjlsblød karamel, og nu har jeg endelig fået det gjort – og sikke en sød succes! Hjemmelavet karamel smager jo vildt lækkert og minder meget om den argentinske specialitet Dulche de Leche, som i princippet er en nedkogt sukkermælk med smag og konsistens af karamel.
Følg Cute Carbs på facebook eller på bloglovin, så går du ikke glip af nye søde sager.
Det eneste, du skal bruge for at lave den lækreste hjemmelavede karamel, er en dåse kondenseret mælk, en gryde og vand. Supersimpelt!
Sådan gør du – karamel af kondenseret mælk:
Kom dåsen i en gryde
Hæld vand i gryden så det dækker dåsen
Lad vandet nå kogepunktet, og skru så ned for temperaturen, så dåsen står og simrer stille og roligt de næste tre timer
Vigtigt! Sørg for at dåsen med kondenseret mælk er dækket med vand i alle tre timer
Tag dåsen op af vandet, og lad den køle af i ca. 2 timer, indtil du kan mærke, at den er blevet helt kold
Efter de to timer kan du endelig se og ikke mindst dufte resultatet – den lækreste karamel er nu klar til at nydes på et stykke godt brød, på toppen af en nybagt vaffel, eller som topping til grød eller yoghurt. Du kan også bruge den som dip til bananer, æbler eller jordbær.
Tip! Er du lidt bekymret omkring at koge den søde kondenserede mælk direkte  i dåsen, så kan du koge den til karamel i et glas. Se her, hvordan Valdemarsro gør!
Hvis du har andre gode idéer til, hvad sådan en omgang hjemmelavet karamel kan bruges til, så del gerne dine tips i kommentarfeltet.
Opbevar den lækre karamel i et glas med låg i køleskabet, den kan holde sig i mindst to uger. Du kan evt. røre lidt rundt i karamellen, inden den kommer i glasset, så du får en blød og jævn konsistens.
Tip! Du kan købe kondenseret mælk i de fleste store supermarkeder – find det bl.a. i Føtex, Bilka og Rema 1000.
Min chokoladekærlighed… Dulcey fra Valrhona!
Sig hej til verdens sødeste plante
Picnic på Amager Fælled med burgere og S’mores
Reply Magda Teresa Thomsen 2. maj 2013 at 20:59
nøøøøøøøj hvor lækkert! Det skal prøves i morgen! :p
Reply cutecarbs 2. maj 2013 at 23:26
God plan – rigtig god fornøjelse 🙂
Det ser virkeligt lækkert ud, og så er det jo easy peasy. Skal helt sikkert laves , og ikke mindst nydes udenfor i sommervejret 🙂
Det er nemlig easy peasy at lave hjemmelavet karamel, og det smager så lækkert 🙂
Reply Prinsesse Suh 2. maj 2013 at 21:36
Skal altså snart prøve det…
Lyder som en god plan 😉
Reply Charlotte 2. maj 2013 at 22:00
….Brug det i en engelsk Banoffee pie – lækkert!
Det var da en god idé, tak for den 🙂
Reply LoneP 2. maj 2013 at 22:35
Reply cutecarbs 2. maj 2013 at 23:24
Tak for tippet 🙂
Reply Hanne 3. maj 2013 at 7:01
Uhm. Herhjemme bliver den blandet med en lille smule rom og brugt som fyld i hjemmelavede chokolade skildpadder.
Reply cutecarbs 5. maj 2013 at 11:46
Mmmmm.. Det lyder lækkert!
Reply Sabrina G. 3. maj 2013 at 8:37
Nøøøj, det ser lækkert ud! Jeg troede faktisk man skulle banke et lille hul i låget med et søm og så kun fylde vand op til 1 cm fra kanten?
Det vil jeg altså snart prøve at lave – skal bare lige finde ud af, hvad jeg vild bruge den lækre karamel på. Karamellen kunne bruges til fyld i macarons eller som tilbehør oven på is 🙂
Reply cutecarbs 5. maj 2013 at 11:45
Min karamel blev superlækker, og det var uden hul i låget, så det bliver næsten ikke nemmere:) Ja, som fyld i macarons, er det perfekt!
Reply Julie / It´s My Passions 3. maj 2013 at 11:56
Wow det bliver jo næsten ikke nemmere end det – tak for tippet, for det ser jo meget lækkert ud 🙂 Det kunne evt. også være godt med en brownie & is?
Reply cutecarbs 5. maj 2013 at 11:44
Nej, det kan næsten ikke bliver nemmere:) 🙂 Enig -hjemmelavet karamel ville helt sikkert være lækkert til brownie og vaniljeis 🙂
Reply Astrid 4. maj 2013 at 7:39
Nøj hvor lækkert! Skal man virkelig kun bruge kondenseret mælk til at lave karamel?!?
Det må jeg prøve!!!
Reply cutecarbs 5. maj 2013 at 11:42
Ja, det er så magisk og lækkert 🙂
Reply Nete 4. maj 2013 at 16:47
Den kan bruges som topping til is, til søde lidt bær op, inde i fyldte chokolader (er SÅ lækkert!!!) 🙂
Reply Nete 4. maj 2013 at 16:48
Og så kan man også lave en p tærte med den 🙂 altså bage en brownie, fordele karamellen ud over , derefter usaltede peanuts og flydende mørk chokolade på toppen 🙂
Så er der kalorier for alle pengene ;)!
Reply cutecarbs 5. maj 2013 at 11:41
Åhhhh nogle lækre tips, tak.. Blev helt lækkersulten:)
Reply Susanne B. 19. maj 2013 at 18:09
Hej! Jeg lavede en dåse her i går, men den blev helt klumpet og underlig.. Ved ikke helt hvad jeg gjorde forkert? :/
Reply cutecarbs 19. maj 2013 at 19:44
Hvor irriterende – jeg ved ikke, hvad der kan være gået galt. Min koger/simrer i tre timer og er hele tiden dækket med vand. Vh
Reply Ane 3. juni 2013 at 21:44
Jeg bager meget cupcakes, så jeg har prøvet at blande lidt af det i vanilje frostingen. Det smagte fantastisk!!
Kan også anbefales til at putte ind i kagen 😀
Elsker virkelig din blog <3
Reply ditte 24. juni 2013 at 15:05
Er det den fra nestle? Som er sødet med sukker?
Reply cutecarbs 24. juni 2013 at 17:13
Ja – det er denne: http://www.nestle.dk/brands/s%C3%B8det-kondenseret-m%C3%A6lk
Reply katrine m. 22. august 2013 at 17:32
Hvor kan man købe dåser med koncentreret mælk?? 🙂
Reply cutecarbs 22. august 2013 at 20:26
I de fleste supermarkeder.. Ved de har det i Rema 1000, Føtex, Super Brugsen og Bilka 🙂
Reply Rikke A. 2. oktober 2013 at 18:13
Skal der være låg på gryden i de timer dåsen simrer eller ej?
Reply Cute Carbs 3. oktober 2013 at 22:10
Reply Lisbeth 4. oktober 2013 at 6:38
Mon man kan bruge den i en lagkage vendt rundt i flødeskum ? Eller som den er ??
Reply Cute Carbs 4. oktober 2013 at 14:35
Det kan du helt sikkert 🙂
Reply Karla 24. januar 2014 at 13:17
I Latinamerika bruger den ofte som fyld i lagkager : )
Reply Camilla Jespersen 25. oktober 2013 at 21:22
Jeg har med stor succes brugt det i en islagkage hvor jeg smurte det på en nøddebund og herefter vaniljeparfaitmasse og så ca. 6 timer i fryseren. Det smagte så godt 🙂
Reply Cute Carbs 26. oktober 2013 at 11:45
Det lyder helt fantastisk lækkert – mums 🙂
Reply Karamel af cremet kaliber | ET GOK I NØDDEN 3. december 2013 at 11:23
[…] bør kunne gøre dem kunsten efter. Heldigvis fandt jeg forleden en opskrift på netop dette hos Cute Carbs, og det viste sig at være virkelig let! Det tog lidt tid, bevares, men resultatet var en lækker, […]
Reply Karin 20. december 2013 at 19:58
Hvorfor bliver min karamel ikke til noget? Jeg har fulgt opskriften til punkt og prikke og valgte metode B, afkøling i vand i en time. Det er stadig tyndtflydenhed og meget mælkeagtigt, med kun et svagt strejf af brun. Øv øv øv
Reply Cute Carbs 21. december 2013 at 18:39
Hvor irriterende – jeg ved desværre ikke, hvad der kan være gået galt. Jeg har prøvet et par gange, og det er blevet fin karamel hver gang – jeg koger det i tre timer, og sørger for, at dåsen er dækket med vand hele tiden.
Reply kristian 29. december 2013 at 15:26
Kom gerne lidt godt havsalt i. Runder lige den lige det sidste 🙂
Reply Cute Carbs 6. januar 2014 at 13:56
Tak for tippet 🙂
Reply Signe 29. december 2013 at 17:40
Hej. Ved du om man kan lave den, ved at komme den kondenseret mælk i en gryde og så bare varme i noget tid? 🙂
Reply Cute Carbs 6. januar 2014 at 13:55
Nej, det har jeg ikke prøvet, så det ved jeg ikke.
Reply Anne 5. december 2014 at 10:14
Jeg har prøvet at lave den i en skål i mikrobølgeovnen. Det blev fint. Kan ikke huske hvor længe den fik, jeg prøvede mig frem
Reply Karla 24. januar 2014 at 13:16
Dejligt at se at danskerne har efterhånden taget den lækre latinamerikansk karamel til sig, og at det er muligt at købe den kondenseret mælk i supermarkederne, og en mulighed for at lave cremen billigere!!!
Reply Rachel 14. marts 2014 at 18:56
Jeg så, at der var en, som ikki havde fået det til at virke, og jeg er sikker på, at det er fordi, det er en anden slags kondenceret mælk. Jeg bruger den fra Nestlé med et billede af cheesecake udenpå, og det virker hver gang, selvom den kun koger i to timer, og den ikke er helt afkølet, før den bliver taget i brug.
Men en gang købte jeg en anden slags, fordi dn var billigere, og det fungerede ikke, selvom den kogte mere end fire timer.
Reply Cute Carbs 20. marts 2014 at 16:54
Tror, du har helt ret. Jeg har prøvet med to forskellige, og den ene blev klart bedre end den anden – mine foretrukne er denne: http://www.nestle.dk/brands/s%C3%B8det-kondenseret-m%C3%A6lk, som du også bruger 🙂
Reply RikkeSch 25. marts 2014 at 8:49
Jeg har før lavet karamellen med held, men i dag lykkedes det heller ikke for mig. MEN så fandt jeg ud af, at den dåse, jeg brugte, var lavet lavet af mælkepulver/’creamer’ og ikke rigtig mælk. Det må være derfor det i nogle tilfælde ikke virker.
Reply Cute Carbs 25. marts 2014 at 11:33
Ja, det må være forklaringen 🙂
Reply Signe 25. marts 2014 at 15:46
Nå, jeg tror ikke, at min kommentar blev registreret.
Kan jeg nogle dage i inden jeg skal bruge karamellen koge den kondenserede mælk og så bare lade dåsen være uåbnet indtil jeg skal bruge den?
(Jeg skal først bruge karamellen på lørdag, men har ikke tid i dagene lige op til, til at koge karamellen i de tre timer).
Reply Cute Carbs 25. marts 2014 at 19:19
Hej Signe – det kan du sagtens 🙂 Opbevar den på køl 🙂
Reply Signe 28. marts 2014 at 9:05
Er det underordnet, om der er låg på gryden mens den kondenserede mælk koges til karamel?
Reply Mette 1. april 2014 at 6:48
Hejsa Du har lavet en marengslagkage m. æble og marsbar creme. Lyder rigtig lækker. Men min man kan ikke tåle gluten = marsbar! Så tror du det kunne være en ide at bruge kondenseret mælk?? Måske m. lidt nougat blandet i?? MVH Mette
Reply Mette 1. april 2014 at 13:23
Tror du man kan bruge det på din marengslagkage m. æbeler i stedet for mars bar?? Min mand har glutenallergi, så kan ikke bruge mars og den ser bare så lækker ud.
Reply Cute Carbs 3. april 2014 at 11:14
Ja, det tror jeg godt, du kan – det er lidt mere flydende, men smager skønt 🙂
Reply Mette 8. april 2014 at 8:23
Jeg kan godt lide at lave mine egne coffeecreamers, så tror jeg vil prøve at lave den med Salty Caramel:-)
Reply Cute Carbs 14. april 2014 at 9:40
Reply filuca 27. september 2014 at 16:40
mmmmm så fik jeg lavet mit karamel.. og mums hvor er det lækkert især med en god vanilje… nu skal der smovses big time 🙂
Reply Mette 4. december 2014 at 21:57
Jeg har brugt karamellen som fyld i hjemmelavet chokolader.Fyldte chokolade, uhm.
Reply Frk. Cute Carbs 5. december 2014 at 7:42
Mums – lyder lækkert 🙂
Reply Anne 19. december 2014 at 17:17
Hej Mette og Frk. Cute Carbs!
Jeg overvejer også at lave fyldte chokolader med karamel – og ville gerne lave nogle med ‘flydende’ karamel a la ‘SMIL’-chokoladerne eller endnu bedre måske med en fyld a la skildpadder. Kan denne karamel gå for noget i den retning? Mange hilsener Anne
Reply Frk. Cute Carbs 19. december 2014 at 21:07
God idé – har overvejet det samme denne jul 🙂 Kom lidt rom i karamellen, så tror jeg, den fungerer fint som fyld i hjemmelavede skildpadder 😉
Reply pernille 27. september 2015 at 7:33
Frk cute carbs har også netop lagt en opskrift op på saltkaramel som jeg tror er af en tyndere konsistens end denne metode 🙂
Reply Asbjørn 1. juli 2015 at 6:48
Jamie Oliver har også en glimrende opskrift på bannoffee pie med den slags karamel, den er værd at google, jeg har endnu ikke forsøgt mig med den, men den ser i den grad helt utrolig lækker ud
Reply Ditte 23. december 2015 at 10:12
Jeg har lavet bannoffee pie med kondenseret mælk. Den er fantastisk, men ekstrem sød!
Har lige lavet ris a la mande med citronskal/citronsaft, usmuttede hakkede mandler og vanillie. Skal serveres med karamel i aften – uhmm…
Reply Frk. Cute Carbs 23. december 2015 at 23:39
Mums – lyder lækkert med risalamande og karamel 🙂
Reply Anja 2. november 2015 at 9:38
Har nu købt en med carmel i, kan man bruge denne?
Reply Marie 24. januar 2016 at 9:54
Skal dåsen være åben eller lukket?
Reply Frk. Cute Carbs 25. januar 2016 at 7:36
Den skal være lukket, og så hele tiden dækket med vand 🙂
Reply Ole Holgersen 5. april 2016 at 22:09
Har netop lavet karamel. Fruen syntes, at det var for sødt. Så blandede jeg instant kaffepulver i. GUF 🙂
Reply Frk. Cute Carbs 6. april 2016 at 8:01
Det er meget sødt, men det var da en god idé med kaffe, det må prøves. Tak for tip!
Reply Lene 11. november 2016 at 19:16
Jeg bruger det smerter toppen på græsk yoghurt eller Skyr
Reply Frk. Cute Carbs 14. november 2016 at 20:08
Det smager virkelig også skønt!
Skriv et svar til Lise-P // Oohblahblah Cancel Reply
Is-espresso i det gode vejr
Banoffee pie – nem og superlækker dessertkage!
Like, følg og subscribe
Mit køkkenbord er jævnligt smurt ind i solide mængder smør, sukker, mel og chokolade. Jeg jonglerer nemlig glædeligt med piskeris og potter, når jeg kreerer nye dejlige kager, lækre desserter, godt brød og skønne børnevenlige snacks. Jeg hedder Tóra, og mit mål er, at jeg skal have passion, kreativitet og masser af grin med i mit søde bloggerliv, og det gælder også i mit privatliv, som jeg deler med bageren Dan, vildbassen Isak, vores yndlings lillebror Boas. Efter 15 dejlige år i Danmark flyttede vi for to år siden til vores hjemland Færøerne og bor i dag i Torshavn, hvor vi er i gang med at bygge vores drømmehus. Til dagligt er jeg chefredaktør på magasinet Kvinna.
Find mig på Facebook
Appelsin banan banankage blåbær boller brombær brownie brunch brød cheesecake chokolade citron cookies cupcakes dessert fløde hvid chokolade is iskaffe jordbær jul julekonfekt kaffe kage karamel kokos konfekt lakrids lime marcipan marengs mynte opskrift oreo pandekager popcakes pynt rabarber rabarberkage slik Smoothie småkager sommerdessert vaniljestang æbler
Copyright © 2017 - Cute Carbs - All Rights Reserved.